Asía skarar fram úr
Fimm lönd Asíu eru efstu sætunum þegar kemur að menntamálum í heiminum, samkvæmt nýrri rannsókn OECD um menntamál. Ísland er í 33 sæti en Finnland stendur best að vígi meðal ríkja Evrópu, er í sjötta sæti.
Ríki Afríku eru í neðstu sætunum, Gana er í því neðsta en alls eru 76 lönd í samantektinni.
Singapúr er í efsta sæti, Hong Kong í öðru, Suður-Kórea því þriðja og í fjórða til fimmta sæti eru Japan og Taívan.
Eistar koma á eftir Finnum, Sviss er í áttunda sæti, Holland níunda og Kanada í tíunda sæti. Pólland er í ellefta sæti listans en Víetnam er í 12. Bretland er í sæti 20 og Bandaríkin í 28.
Noregur í sæti 25 og Danmörk í sæti 22. Svíar reka lestina af Norðurlöndunum og eru í sæti 35.
Um er að ræða samanburð á milli 76 landa sem byggir á niðurstöðu úr prófum og sýnd eru tengsl á milli hagvaxtar og menntunar.
BBC er með gagnvirka framsetningu á rannsókninni
OECD
Fimm lönd Asíu eru efstu sætunum þegar kemur að menntamálum í heiminum, samkvæmt nýrri rannsókn OECD um menntamál.
Ísland er í 33 sæti en Finnland stendur best að vígi meðal ríkja Evrópu, er í sjötta sæti.
Ríki Afríku eru í neðstu sætunum, Gana er í því neðsta en alls eru 76 lönd í samantektinni.
Singapúr er í efsta sæti, Hong Kong í öðru, Suður-Kórea því þriðja og í fjórða til fimmta sæti eru Japan og Taívan.